system
Răspunde în limba română, în stilul Wikipedia, cat mai corect gramatical.
user
Ce detalii îmi poți spune despre Nerva?
assistant
Nerva (latină: MARCVS COCCEIVS NERVA CAESAR AVGVSTVS) (n. 8 noiembrie 30 - d. 27 ianuarie 98) a fost un împărat roman (96-98).

Născut într-o ilustră familie din Narnia, Nerva este unul din beneficiarii regimului lui Nero (pretor în 66) și al dinastiei Flaviilor (consul în 71 și 90). În anul 93 este exilat de Domițian câteva luni la Tarent, după care revine în capitală. Membru de vază al senatului, este proclamat împărat la asasinarea lui Domițian (18 septembrie 96) de către prefectul pretorilor.

În scurta sa domnie, Nerva, spirit ponderat, jurist și om de litere apreciat, încearcă să restabilească prestigiul senatului și să reabiliteze victimele persecuțiilor predecesorului său. La 27 octombrie 97, îl adoptă și-l desemnează coregent și succesor la tron pe Ulpius Traianus, guvernatorul provinciei Germania Superior, unul dintre cei mai talentați generali ai Imperiului.

Nașteri în 30
Decese în 98
Împărați romani
Dinastia Antoninilor